Hvis man er til jive, flamenco og vals, så skal man slå vejen forbi Nordkraft de næste fire dage. Torsdag aften blev den helt nye dansefestival, Dansekraft, nemlig åbnet med det verdenskendte dansekompagni Barcelona Flamenco Ballet, som de første til at vise dansetrin fra øverste hylde. - Jeg er helt vildt glad – helt ude i storetæerne, siger Birgitte Bisgaard, der er koordinator for dansefestivalen Dansekraft. Alt fra internationale danseshows til lokale danseevents De sidste ni måneder har stået på at få planlagt den nye festival og få styr på det fire dage lange program, der jo altså blandt andre tæller Barcelona Flamenco Ballet, som et af de helt store navne. - Det er virkelig en glæde for os og for hele dansekompagniet at kunne være med i den første udgave af festivalen og åbne den. Det er en ære for os, siger David Gutiérrez, der er koreograf for Barcelona Flamenco Ballet. De næste fire dage vil der være alt fra internationale danseshows til lokale danseevents i omkring Nordkraft i Aalborg. - Jeg forventer en masse danseglæde og en masse oplevelser. Det er nogle ret store navne, vi har i. Og så håber jeg bare at nordjyderne får en fantastisk oplevelse med dans, siger Birgitte Bisgaard.
Det nyeste skud på festivalscenen i Nordjylland er torsdag aften officielt begyndt.